**ROMÂNIA**

**JUDEŢUL SATU MARE  
MUNICIPIUL SATU MARE**

**Cabinet Primar**  
**Nr. 42425/17.07.2024**

Primarul Municipiului Satu Mare, Kereskényi Gábor

În temeiul prevederilor art. 136 alin. (1) din O.U.G.nr.57/20019 privind Codul Administrativ, cu modificările și completările ulterioare îmi exprim iniţiativa de promovare a proiectului de hotărâre având ca obiect aprobarea înaintării spre finanţare de către Direcția de Asistenţă Socială Satu Mare a proiectului "”Un Viitor Comun: Servicii pentru Prevenirea Separării și Reintegrarea Copiilor în Familie" finanţat prin Programul Incluziune și Demnitate Socială (PoIDS) 2021-2027, proiect în susţinerea căruia formulez următorul:

**REFERAT DE APROBARE**

Programul Incluziune și Demnitate Socială 2021 – 2027 sprijină persoanele afectate de tranziția climatică prin măsuri care vizează accesul la angajare pentru mamele singure și persoanele cu dizabilități, precum și măsuri de sprijinire a copiilor ai căror părinți lucrează în străinătate sau nu au loc de muncă.

Prioritatea 5 din Programul Incluziune și Demnitate Socială 2021 – 2027 vizează  
implementarea de măsuri la nivel național care contribuie la reducerea deprivării materiale care afectează copiii (inclusiv prin sprijinirea familiilor monoparentale), reducerea riscului de separare a copilului de familie precum și la dezvoltarea de servicii specializate pentru copii.

În cadrul acestei cereri de propuneri de proiecte solicitanții eligibili sunt furnizori publici acreditați de servicii sociale în parteneriat cu furnizori privați acreditați de servicii sociale care desfășoară activități relevante pentru domeniul proiectului.

Valoarea maximă eligibilă a unui proiect nu poate depăși echivalentul în lei a 2.000.000 euro. Contribuţia eligibilă minimă a solicitantului reprezintă procentul de 2% din valoarea totală eligibilă a proiectului propus, care va fi suportat de către solicitant. Proiectul va avea o durată de maxim 24 luni.

Prin proiectul ”Un Viitor Comun: Servicii pentru Prevenirea Separării și Reintegrarea Copiilor în Familie" finanţat prin Programul Incluziune și Demnitate Socială (PoIDS) 2021-2027, Direcția de Asistență Socială Satu Mare în parteneriat cu Asociația Organizația Caritas a Diecezei Satu Mare, intenționează să dezvolte și să diversifice serviciile sociale

pe care le furnizează copiilor și familiilor din Municipiul Satu Mare, aflați în situație de risc, în vederea prevenirii separării copiilor de familiile lor.

Față de cele expuse mai sus, raportat și la atribuțiile consiliului local din OUG nr. 57/2019 privind Codul administrativ, cu modificările și completările ulterioare, potrivit cărora acesta asigură potrivit competenței sale și în condițiile legii, cadrul necesar pentru furnizarea serviciilor de interes public local privind serviciile sociale,

Propun spre analiză şi aprobare Consiliului Local al Municipiului Satu Mare, proiectul de hotărâre în forma prezentată de executiv.

**INIȚIATOR PROIECT**

**PRIMAR**

**Kereskényi Gábor**

Șichet Margareta Anca/2 ex.